











EELNÕU

    Algataja: Narva Linnavalitsus

	NARVA LINNAVOLIKOGU


MÄÄRUS   

	Narva
	                                               12.2018. a. nr       

	
	


Narva linna  taksoveonõuded

Määrus kehtestatakse kohaliku omavalitsuse korralduse seaduse § 22 lg 1 p 37, ühistranspordiseaduse § 64 lg 10, § 66 lg 3 p-de 1, 2 ja 3 alusel

§ 1.  Üldsätted
  Määrusega kehtestatakse:
 1) taksoveol kasutatavatele sõidukitele esitatavad nõuded;
 2) taksoveoteenuste hinnakirjale esitatavad nõuded;
 3) taksoveoteenuste loetelu, millele vedaja võib hinna kehtestada.


§ 2.  Taksoveol kasutatavatele sõidukitele esitatavad nõuded

Et tagada sõitjate  mugavus  ja ohutus ning keskkonnasäästlikkus, peab taksoveol kasutatav sõiduk vastama järgmistele nõuetele:
 1) sõiduk   peab   olema   ehitatud  sõitjate  veoks, see  peab  olema  komplektne,  ümberehitamata, avariitunnusteta, värvi- või roostekahjustusteta,  puhas  seest  ja  väljast ning tehniliselt sõidukorras;
 2) sõidukil  peavad  olema  ABS-pidurid  ning vähemalt juhi- ja kõrvalistme eesmised turvapadjad;
 3) sõiduki rehvide mõõdud peavad vastama taksomeetri kohandamistunnistuses toodud mõõtudele;
 4) sõidukil  peab  olema  vähemalt viis istekohta ja vähemalt neli ust, välja arvatud mahtuniversaal, mille paremal küljel peab olema vähemalt kaks ust;
 5) sõidukil peab olema töökorras konditsioneer või kliimaseade;

 6) mõlema esiukse välisküljel keskosas ettevõtja ärinimi või kaubamärk vastavalt kaubamärgiseaduses sätestatule;
 7) sõiduki heitmenorm peab vastama vähemalt Euro 5 standardile.

§ 3.  Taksoveoteenuste hinnakiri

 (1) Vedaja võib kehtestada:
 1) sõidualustustasu;
 2) sõidukilomeetritasu;
 3) ajatasu.

 (2) Vedaja võib kehtestada päevase (kella 6-23) ja öise (kella 23-6) sõidukilomeetritasu, kui taksomeeter lülitub ümber automaatselt. Üleminekukiiruse väärtus ei tohi olla suurem kui 22 kilomeetrit tunnis.

 (3) Ühistranspordiseaduse § 64 lõikega 3 ettenähtud juhtudel esitatakse hinnakiri takso armatuurlaua paremal pool nähtaval kohal ning parema tagaukse klaasi külge peab olema kinnitatud taksomeetri kohandamistunnistuses olevatele tariifidele vastav selgelt arusaadav taksoveoteenuste hinnakiri mõõtmetega 15x15 cm, loetav nii seest kui väljast, ja armatuurlaua paremal pool sõitjale nähtaval kohal, kõik kirjed tehakse musta värviga, hinnakirja alusformaadi värvuseks on valge; hinnakirjad peavad olema valmistatud kleebistena; hinnakirja vormi  näidis on  toodud eeskirja  lisas 1.

 (4) Vedaja  peab  kehtestatud  hinnad esitama taksoveoteenuste hinnakirjas käesoleva määruse lisas toodud vormil.

§ 4.  Rakendussätted

(1) Määrus  jõustub 01.01.2019. a. 
(2) Enne 01.01.2019. a. välja antud sõidukikaardid  kehtivad nendes märgitud tähtajani ka juhul, kui sõiduk ei vasta käesoleva määruse § 2 punktides 2,5,7 sätestatule.
Lisa 1 Hinnakirja näidis
Irina Janovitš
Linnavolikogu esimees

